[](http://nord2017.no/)

Nå nærmer det seg endelig årets store speiderbegivenhet, nemlig Speiderlandsleiren i Bodø 2017.

1. Egersund speidergruppe reiser selvfølgelig på leiren og vi ledere gleder oss i alle fall stort. Frank Refsland, Oddvar Aamodt og Svein Olav Tengesdal blir i alle fall med som ledere, i tillegg til rovere og andre voksne.

Dere finner mye praktisk informasjon om leiren på leirens hjemmeside nord2017.no. Vi vil i dette informasjonsskrivet fortelle litt om hvordan vi i 1. Egersund tenker det praktiske rundt leiren.

**Pris for leiren**, inkluderer overnatting, mat alle dager, opplevelser, aktiviteter og ikke minst flyreisen tur/retur Bodø. Styret i 1. Egersund satser på en stor dugnadsinnsats fra alle medlemmene fram mot leiren for å redusere prisen for speiderne. Vi tenker oss basar, salg av forskjellige ting, og andre inntektsgivende tiltak.

**Prisen for selve leiren er kr. 2 600,- og i tillegg vil flyreisen maksimalt koste 2000,- hver vei, med andre ord totalt maksimalt kr. 6 600,-. 1. Egersund håper å få totalprisen ned til kr. 4600,-, med godt inntektsgivende arbeid. Men for å få til denne prisen er det en forutsetning at alle bidrar på dugnader og andre aktiviteter, hvis ikke klarer vi ikke å holde denne prisen. Vi garanterer imidlertid at det ikke blir dyrere enn 5 200,- pr. speider.**

Dersom det er noen av dere foreldre som vet om inntektsgivende arbeid eller sponsing, som kan være aktuelt for speideren, så gi beskjed til Frank, Oddvar eller Svein Olav snarest mulig.

Landsleiren i Bodø blir en stor opplevelse for alle speiderne, vi får oppleve midnattssola og mange spennende aktiviteter. Det er gruppert i aktiviteter i følgende grupper, litt vilt, vilt og helt vilt. Alle speidere får oppleve haikelivet, en overnattingstur i et spennende turterreng.

Gruppa har satt endelig påmeldingsfrist til 29.01.2017 på 1. Egersund siden. Det vil være mulig å melde seg på også etter denne fristen, men da vil prisen bli høyere fordi en ikke klarer å få flybilletter til garantert pris.

**Det er bindende påmelding (flybilletter blir bestilt) og vi ser oss derfor nødt til å ha et depositum fra de påmeldte på kr. 2 000,-, med betalingsfrist 20.02.2017.**

**Er det noe du/dere lurer på i forbindelse med leiren så ikke nøl med å kontakte, Frank: 91762276, Svein Olav: 99021019 eller Oddvar: 48880912**